open-index/open-wikipedia-markdown huggingface dataset:
Prašník (hradisko)

**Prašník** je praveké hradisko, ktoré sa nachádza asi v polovici cesty č. 499 medzi obcou Prašník a obcou Košariská, vo východnej časti pohoria Malé Karpaty.

## Opis
Rozkladá sa na ploche . Obkolesujú ho pásy opevnení a vnútorne ho členia do troch areálov. Sever vápencového výbežku na ktorom hradisko stojí obmýva riečka Holeška.

## Dejiny
Najstaršie osídlenie pochádza z neskorej kamennej doby (asi 3000 pred Kr.), kedy tu stálo menšie palisádové opevnenie s obytnou stavbou.

Takmer zaniknuté opevnenie je znovuobývané koncom starej bronzovej doby (asi 1500 pred Kr.). Obyvatelia zdokonaľujú opevnenie prehĺbením priekopy a zvýšením valu, vystuženého drevom.

Rozmach zažíva v neskorej bronzovej dobe. Novo prichádzajúce obyvateľstvo opäť vybudovalo pôvodné opevnenia a rozšírilo hradisko o dva areály. Priekopa zo starej bronzovej doby už nebola obnovená, dokonca tu stálo niekoľko príbytkov. Tie mali konštrukciu z hrabovej guľatiny, husto vypletenú prútím. Steny boli do hladka vymazané hlinou. Domy slúžili iba na prespanie, život sa odohrával na voľnom priestranstve. V hradisku sa našli aj nepriame dôkazy o kovolejárskej dielni. V tomto období možno sledovať aj sociálne vrstvenie v hradisku, keď na akropole boli nájdené dokonalejšie šperky ako v nižšie postavených častiach hradiska. Úpadok bol privodený po požiari z 8. storočia pred Kr.

Na krátky čas ožíva v mladej železnej dobe, keď ho obývali Kelti v druhom, alebo prvom storočí pred Kr. Nezanechali tu však výraznejšie stopy.

Pevnostný systém zdokonalili až Slovania, ktorých nálezy sú doložené v 9. až 10. storočí. Urovnali ruiny opevnenia z neskorej bronzovej doby a postavili kamenný múr, spevnený guľatinou. V druhom areáli boli obydlia čiastočne zahĺbené do skalnatého podložia. Na akropole vyrastajú iba nadzemné kolové stavby.

Pravdepodobne najväčší význam hradisko zažívalo, keď sa na týchto miestach stretali územné záujmy Uhorska a Českého štátu. Po upokojení pomerov stratilo svoj význam a osídlenie sa presunulo na rovinu.

V čase úplného zániku, to je v 11. až 12. storočí, sa objavili prvé známky slovanského osídlenia vo Vrbovom. V západnej časti mesta sa našli polozemnice podobné obydliam z druhého areálu s črepovým materiálom z 12. – 13. storočia. Je možné, že pri vzniku mesta Vrbové stálo práve toto hradisko.

## Referencie

Kategória:Hradiská Malých Karpát
Kategória:Hradiská na Slovensku
Kategória:Prašník
Charlize Theronová

**Charlize Theronová** (* 7. august 1975, Benoni, Južná Afrika) je juhoafrická filmová herečka, držiteľka Oscara za hlavnú úlohu vo filme *[[Monštrum (film)|Monštrum]]* (2003). 

## Filmografia

* 1999 – *[[Pravidlá muštárne]]*, ako *Candy Kendallová*
* 2003 – *[[Monštrum (film)|Monštrum]]*, ako *Aileen Wuornos*
* 2012 – *[[Prometheus (film)|Prometheus]]*, ako *Meredith Vickers*
* 2012 - *[[Snehulienka a lovec]]*, ako *Ravenna*
* 2015 - *[[Mad Max: Zbesilá cesta]]*, ako *Imperátor Furiosa*
* 2016 - **, ako *Ravenna*
* 2017 - *[[Rýchlo a zbesilo 8]],* ako *Cipher*
* 2021 - *[[Rýchlo a zbesilo 9]],* ako *Cipher*
* 2023 - *[[Rýchlo a zbesilo 10]]*, ako *Cipher*

## Iné projekty

 
## Externé odkazy
* 
* 

Kategória:Juhoafrické filmové herečky
Kategória:Juhoafrické televízne herečky
Kategória:Filmové herečky USA
Kategória:Televízne herečky USA
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držitelia Oscara za najlepší ženský herecký výkon v hlavnej úlohe
Kategória:Držitelia Critics' Choice Movie Awards
Kategória:Držitelia ceny Independent Spirit Award
Kategória:Držitelia Screen Actors Guild Award
Kategória:Držiteľky ceny Satellite Award
Kategória:Hollywoodsky chodník slávy
Kategória:Afrikánci
Kategória:Juhoafrické osobnosti afrikánskeho pôvodu
Kategória:Osobnosti USA afrikánskeho pôvodu
Kategória:Naturalizované osobnosti USA
Divá kačica (hviezdokopa)

**Divá kačica** (iné názvy: **Messier 11**, **M 11**, **NGC 6705**) je otvorená hviezdokopa v súhvezdí Štít. Objavil ju Gottfried Kirch v roku 1681. Je jednou z najbohatších a najkompaktnejších známych otvorených hviezdokôp. 

## Všeobecné informácie
Hviezdokopa Divá kačica obsahuje približne 2 900 hviezd. Nachádza sa necelé 2° juhovýchodne od hviezdy beta Scuti. Má vejárovitý tvar a asi 500 z hviezd v nej je jasnejších ako 14. magnitúda a najjasnejšie z nich dosahujú 8. magnitúdu, takže sa náznakovo dá objaviť aj poľným ďalekohľadom, ale v plnej kráse ju uvidíme až pomocou malého hvezdárskeho ďalekohľadu. Primerane výkonný ďalekohľad rozlíši aj jednotlivé hviezdy. M 11 sa na rozdiel od mnohých iných otvorených hviezdokôp javí ako pomerne kompaktná. Pri letmom pohľade pripomína nahustenú guľovú kopu, rozloženú na jednotlivé hviezdy. Priemerná priestorová hustota hviezd je 1 200-krát a v najhustejších častiach dokonca 10 000-krát väčšia ako v okolí Slnka  Jej vzdialenosť je asi 5 700 svetelných rokov, uhlový priemer 14´, skutočný priemer je 25 ly a jej vek asi 250 až 300 miliónov rokov.

## Pozri aj
* Zoznam Messierových objektov
* Zoznam NGC objektov

## Zdroj
* 

## Iné projekty

Kategória:Otvorené hviezdokopy
Kategória:Messierove objekty
Kategória:Súhvezdie Štít
Kategória:Astronomické objekty objavené v roku 1681
3518387
M11

**M11** môže byť:
* Kapitola *[[:Kategória:M11 Iné kryštálové artropatie|M11 Iné kryštálové artropatie]]* v Medzinárodnej klasifikácii chorôb
* Otvorená hviezdokopa M11
* model samopalu MAC M11
* diaľnica v Maďarsku; pozri diaľnica M11
Činka (hmlovina)

**Činka** (iné názvy: **Messier 27, M 27, Dumbbell, NGC 6853**) je planetárna hmlovina v súhvezdí Líška. Je to prvá planetárna hmlovina, ktorá bola objavená. Učinil tak Charles Messier v roku 1764. Je to tiež jedna z najjasnejších planetárnych hmlovín.

## Všeobecné informácie
Hmlovina Činka je od Zeme vzdialená približne 1 250 svetelných rokov. Táto zaujímavá planetárna hmlovina skutočne svojím tvarom vo väčších ďalekohľadoch pripomína činku. Vďaka svojej jasnosti 7,4 magnitúdy a priemeru približne 8 oblúkových minút je ľahko pozorovateľná pomocou ďalekohľadu (binokuláru). Je tiež veľmi vďačným objektom amatérskych pozorovaní. Dá sa však ľahko vidieť aj v ďalekohľadoch s objektívom  alebo triédroch asi 3° od hviezdy gama Sagittae. Je to pravdepodobne prstencová hmlovina videná zboku. Jej jasnosť, 7,6 mag. je iba o 0,1 magnitúd menšia ako jasnosť bližšej a väčšej hmloviny Helix (Slimák). Centrálna hviezda tejto hmloviny je modrastý trpaslík s teplotou asi 85 000 °C, ktorý svojím žiarením spôsobuje svietenie okolitého plynu. Má spektrálny typ O7 a jasnosť 13,4 mag. Podľa najnovších výskumov je to pravdepodobne dvojhviezda, ktorá sa však nedá rozlíšiť. Uhlový priemer hmloviny je 8,0´ krát 5,7´, skutočný odhadujeme na dva a pol svetelného roka. Odhaduje sa, že je stará asi 3 000 až 4 000 rokov. Je to tiež obľúbený objekt pre astrofotografov.

## Zdroj
* 

## Iné projekty

Kategória:Planetárne hmloviny
Kategória:Messierove objekty
Kategória:Súhvezdie Líška
Kategória:Astronomické objekty objavené v roku 1764
Chevy Chase

**Cornelius Crane "Chevy" Chase** (* 8. október 1943, Lower Manhattan, New York, štát New York, USA) je americký herec a držiteľ ceny Emmy.

## Filmografia
* 1974: The Groove Tube 
* 1976: Tunnel Vision (Tunelová televízia)
* 1978: Foul Play (Nečistá hra)
* 1980: Oh Heavenly Dog (Život je pes - V)
* 1980: Caddyshack (Caddyshack - TV)
* 1980: Seems Like Old Times (Ako za starých čias - TV)
* 1981: Under the Rainbow (Pod dúhou)
* 1981: Modern Problems (Moderné problémy - TV)
* 1983: National Lampoon's Vacation (Prázdniny v Amerike - TV)
* 1983: Deal of the Century (Obchod storočia)
* 1985: Fletch (Fletch - TV)
* 1985: National Lampoon's European Vacation (Prázdniny v Európe - TV)
* 1985: Spies Like Us (Takí istí špióni ako my - TV)
* 1986: Three Amigos (Traja amigos - TV)
* 1988: The Couch Trip (Bláznivý výlet - V)
* 1988: Funny Farm (Dom na vidieku - TV)
* 1988: Caddyshack II (Caddyshack II - TV)
* 1989: Fletch Lives (Fletch žije - TV)
* 1989: National Lampoon's Christmas Vacation (Vianočné prázdniny - TV)
* 1991: Nothing But Trouble (Len samé problémy - TV)
* 1992: **[[Neviditeľný na úteku]]** (Memoirs of an Invisible Man)
* 1994: Cops and Robbersons (Policajti a zlodeji - TV)
* 1995: Man of the House (Otec, aký má byť)
* 1997: National Lampoon's Vegas Vacation (Dovolenka v Las Vegas - TV)
* 1998: Dirty Work (Špinavá práca - V)
* 2000: Snow Day (Snehové prázdniny - V)
* 2002: Vacuums
* 2002: Orange County (Orange County - V)
* 2003: Bad Meat 
* 2004: Mariti in affitto
* 2004: Goose!
* 2006: 

## Iné projekty

Kategória:Filmoví herci USA
Kategória:Televízni herci USA
Kategória:Komici USA
Kategória:Osobnosti USA anglického pôvodu
Kategória:Osobnosti USA holandského pôvodu
Kategória:Osobnosti USA škótskeho pôvodu
Kategória:Osobnosti z Manhattanu
Peter Dubovský (biskup)

** Peter Dubovský,** SJ (* 28. jún 1921, Rakovice – † 10. apríl 2008, Ivanka pri Dunaji) bol tajný biskup počas prenasledovania Cirkvi, neskôr pomocný biskup Banskobystrickej diecézy a titulárny biskup sídla Carcabia.

Ľudovú školu navštevoval vo svojom rodisku a meštiansku školu v neďalekom Vrbovom. V roku 1935 začal navštevovať gymnázium v Trnave, pokračoval v Ružomberku a v roku 1944 zmaturoval na gymnáziu v Kláštore pod Znievom. Neskôr vstúpil do Spoločnosti Ježišovej a od roku 1947 začal študovať teológiu a filozofiu na vysokej škole v Brne.náhľad|vľavo|Banskobystrická kalvária, pamätná tabuľa na pomocného biskupa P. Dubovského

Za kňaza bol vysvätený tajne 24. decembra 1950. Hneď nato ho internovali v koncentračnom tábore v Podolínci, odkiaľ nastúpil na základnú vojenskú službu v Pomocných technických práporoch (PTP). 18. mája 1961 prijal v Prahe tajne biskupskú vysviacku. Najprv odmietol vysvätenie za biskupa, odvolávajúc sa na pravidlá svojej rehole (jezuiti majú zakázané prijímať úrady a funkcie). Z Ríma od pápeža Jána XXIII. prišla stručná odpoveď: „Treba poslúchať!“. Po tomto prijal biskupskú vysviacku z rúk Dominika Kaľatu, takisto tajne vysväteného biskupa. V roku 1962 ho v procese s inými príslušníkmi reholí odsúdili a vo väzení bol do roku 1967. 28. októbra 1967 Dubovský tajne vysvätil Jana Blahu za biskupa, ktorý neskôr vysvätil za biskupa Felixa Mariu Davídka. Verejne sa mohol venovať duchovnej činnosti až od roku 1969, nie však ako biskup, ale len ako kaplán v Nitrianskom Pravne a neskôr ako farár v Novej Lehote (dnes miestna časť Handlovej).

12. januára 1991 ho pápež Ján Pavol II. menoval za pomocného biskupa banskobystrickej rímskokatolíckej diecézy s titulárnym sídlom Carcabia. Od roku 1993 pôsobil ako generálny vikár Banskobystrickej diecézy. Úradu sa zriekol 30. júla 1997 vo veku 76 rokov a stal sa emeritným biskupom.

V rokoch 1991 až 1999 zastával funkciu predsedu Spolku sv. Vojtecha v Trnave. V rokoch 19952000 pôsobil vo funkcii generálneho sekretára Konferencie biskupov Slovenska. Pedagogicky pôsobil na Teologickej fakulte Trnavskej univerzity a na Teologickom inštitúte v Banskej Bystrici – Badíne.

V roku 2005 sa presťahoval do komunity v Ivanke pri Dunaji. V tom istom roku mu udelili v rodnej obci titul „Čestný občan obce Rakovice“.

Zomrel dňa 10. apríla 2008 o 18. hodine v Senioráte Spoločnosti Ježišovej v Ivanke pri Dunaji. Pochovaný bol 16. apríla 2008 v Trnave v krypte pod Katedrálou svätého Jána Krstiteľa.

## Referencie

Kategória:Biskupi Banskobystrickej diecézy
Kategória:Konferencia biskupov Slovenska
Kategória:Tajne svätení biskupi v Česko-Slovensku
Kategória:Politickí väzni komunistického režimu v Česko-Slovensku
Kategória:Osobnosti z Rakovíc
Kategória:Slovenskí jezuiti
Jozef Feranec

**Jozef Feranec** (* 14. marec 1910, Pobedim – † 3. máj 2003, Banská Bystrica) bol slovenský emeritný rímskokatolícky biskup, v rokoch 1972 – 1990 diecézny biskup banskobystrickej diecézy.

## Životopis
Narodil sa 14. marca 1910 v Pobedime. Gymnázium navštevoval v Novom Meste nad Váhom, Trnave a Banskej Bystrici. Teológiu študoval v rokoch 1928 – 1932 v Banskej Bystrici. Za kňaza ho 18. decembra 1932 vysvätil banskobystrický biskup Marián Blaha. Po kaplánskych rokoch v Detvianskej Hute, Lovčici-Trubíne, Hriňovej a vo Zvolene sa stal farárom vo Zvolene. Od roku 1938 vo Zvolene vyučoval na zvolenskom gymnáziu náboženstvo a latinčinu. Od roku 1946 do roku 1948 spravoval farnosť Koš, následne sa vrátil do Zvolena, kde pôsobil ako dekan. Po internácii v Močenku v rokoch 1950 – 1952 pôsobil ako farár v Partizánskom, Slovenskom Pravne a Kláštore pod Znievom. V rokoch 1970 – 1973 bol farárom a dekanom v Martine.náhľad|vľavo|Banskobystrická kalvária, pamätná tabuľa na biskupa J. Feraneca

Za diecézneho biskupa Banskobystrickej diecézy ho vymenoval pápež Pavol VI. 19. februára 1973. Vysvätený bol 3. marca 1973 v Nitre spolu s Júliusom Gábrišom a Jánom Pásztorom. Hlavným svätiteľom bol neskorší kardinál Agostino Casaroli, architekt východnej politiky Svätej stolice za pontifikátu Jána XXIII. a Pavla VI. Spolusvätiteľmi boli vtedajší apoštolský administrátor pražský František Tomášek a litoměřický biskup Štěpán Trochta, ktorého vymenovanie za kardinála bolo zverejnené o dva dni neskôr. Bola to prvá úradne povolená biskupská vysviacka od roku 1949, pričom v tom čase nebol na Slovensku ani jeden rímskokatolícky verejne pôsobiaci biskup.

V roku 1973 sa stal predsedom Zboru ordinárov Slovenska. Bol aktívnym členom kolaborantského Združenia katolíckych duchovných ''Pacem in terris'' až do jeho zániku po novembri 1989, a to aj napriek zákazu združenia Svätou stolicou v roku 1982. Za jeho činnosť v *Pacem in terris* ho prezident ČSSR Gustáv Husák v roku 1985 vyznamenal jedným z najvyšších štátnych vyznamenaní – Radom republiky.Ako poslušný kolaborant s komunistickým režimom vystúpil v Československej televízii proti účasti veriacich na sviečkovej demonštrácii, ktorá sa uskutočnila 25. marca 1988 v Bratislave.

Jeho rezignáciu z dôvodu dovŕšenia kánonického veku prijal pápež Ján Pavol II. 14. februára 1990 a stal sa emeritným biskupom. Zomrel 3. mája 2003 v Banskej Bystrici, pochovaný je vo svojom rodisku v Pobedime.

## Referencie

## Externé odkazy
*

Kategória:Biskupi Banskobystrickej diecézy
Kategória:Osobnosti z Pobedima
Kategória:Nositelia Radu republiky
Magna charta

thumb|Magna charta libertatum

**Magna c(h)arta** alebo **Veľká listina** (), na Slovensku tradične známa aj ako **Magna charta libertatum** alebo **Veľká listina slobôd**, bol základný zákon anglickej stavovskej monarchie, ktorý 15. júna 1215 podpísal kráľ Ján I. Bezzemok pod nátlakom anglickej šľachty po nepokojoch spôsobených jeho zahraničnou politikou a absolutistickým spôsobom vlády. Obmedzila kráľovu suverénnu moc v prospech šľachty a mešťanov. Ján I. Bezzemok bol krutý a robil všetko vo svoj prospech. Preto sa jeho domovská šľachta a okolité krajiny vzbúrili.

Tento dokument sa stal základom anglického a amerického práva, tvorí základný zákon anglickej stavovskej monarchie. Okrem iného ustanovoval, že žiaden slobodný obyvateľ nesmie byť prenasledovaný alebo zatknutý bez zákonného rozsudku. Zakazoval kráľovi bez povolenia šľachty vyhlásiť mimoriadne dane a považuje sa za začiatok demokracie v Anglicku.

Po formálnej stránke bolo možné Veľkú listinu slobôd rozdeliť na 63 ustanovení, z ktorých každé sa zaoberalo podrobnosťami feudálnej správy a obyčajov. V súčasnosti sa najčastejšie uvádza, že dokument obsahuje 61 ustanovení, pretože v novších edíciách bola časť záverečných ustanovení vynechaná. Články sa týkali napríklad slobôd a postavenia anglickej cirkvi, slobôd a slobodných zvykov miest, právnej úpravy trestného práva a súdnictva atď.

Celkový význam  dokumentu spočíval v tom, že ustanovil zárodok anglického parlamentu, za ktorý sa v danom období považovala tzv. Všeobecná rada kráľovstva.

V mnohých významných právnych dokumentoch, ktoré mali pre formovanie ľudských práv nesmierny význam, ako Zlatá bula Ondreja II., anglický Habeas Corpus Act, anglická Listina práv (Bill of Rights) či americké Virginia Bill of Rights a Bill of Rights, sa odrážali tradície Magny Charty Libertatum z roku 1215. 

Po Jánovej smrti regentská vláda jeho syna Henricha III dokument potvrdila. 

Kategória:Dejiny Anglicka
Kategória:Dejiny práva
Mekka

::*Slovo mekka (s malým m) znamená prenesene aj vytúžený cieľ, najmä významné centrum nejakého diania, ktoré je pre veľa ľudí predmetom záujmu a vytúženým cieľom návštevy.*

**Mekka** (slovenský normovaný názov; arab.  *Makka*, plný názov  *Makka al-Mukarrama*) je mesto v Saudskej Arábii. Je rodiskom Mohameda a je najdôležitejším pútnickým miestom islamu - pozri kába.

## Poloha

Mekka sa nachádza vo vnútrozemí, 73&nbsp;km od mesta Džidda, 90&nbsp;km od pobrežia Červeného mora, v nadmorskej výške 

## Počasie v Mekke

## Referencie


## Iné projekty

## Externé odkazy
* Obrázky Mekky 
* Informácie o meste 
* 3D model Kaaby, obrázky a videá


Kategória:Islamské pútnické miesta
Kategória:Mestá v Saudskej Arábii
Ľudská sexualita

náhľad|300px|vpravo|Prejavy ľudskej sexuality
**Ľudská sexualita** je dôležitou súčasťou ľudského bytia počas celého života jednotlivca a zahŕňa pohlavie, rodovú identitu a rodové roly, sexuálnu orientáciu, erotiku, pôžitok, intímnosť a reprodukciu. Sexualita je prežívaná a vyjadruje sa v myšlienkach, predstavách, túžbach, názoroch, postojoch, hodnotách, správaní, sexuálnych praktikách, roliach a vzťahoch. Aj keď sexualita môže zahŕňať všetky tieto dimenzie, nie každý jednotlivec ich prežíva a vyjadruje v úplnosti. Sexualitu ovplyvňuje interakcia biologických, psychologických, sociálnych, ekonomických, politických, kultúrnych, etických, právnych, historických a náboženských či spirituálnych faktorov.

## Sexuálna orientácia

Sexuálna orientácia označuje skutočnú alebo prisudzovanú, citovú a/alebo sexuálnu náklonnosť jedinca k osobám opačného, alebo toho istého pohlavia. Existuje niekoľko druhov sexuálnych orientácií:
* bisexualita,
* heterosexualita,
* homosexualita.

## Pozri aj
* asexualita
* celibát
* sexuálna identita

## Iné projekty

Kategória:Sexuológia
Sexuálna orientácia

**Sexuálna orientácia** (iné názvy: **pohlavná orientácia, sexuálna/pohlavná preferencia, sexuálna/pohlavná inklinácia**, ďalšie synonymá pozri v článku sexuálna preferencia) je skutočná (alebo prisudzovaná) emocionálna (afektívna) a/alebo erotická náklonnosť jedinca k osobám opačného alebo toho istého pohlavia.  Termíny *...preferencia, ...inklinácia, ...sklon*  a pod. uprednostňujú vedci, ktorí tvrdia, že sexuálna orientácia je do istej miery možnosť individuálnej voľby.

Rozoznávame sexuálnu orientáciu:
* heterosexuálnu – nasmerovanú k ľuďom iného pohlavia,
* homosexuálnu – nasmerovanú k ľudom rovnakého pohlavia,
* bisexuálnu – nasmerovanú k ľuďom oboch pohlaví.
Najnovšie sa niekedy pridáva ako štvrtá "položka" ešte asexualita.

Väčšina ľudí má heterosexuálnu orientáciu, majú teda výlučné alebo prevažné erotické zameranie na osoby opačného pohlavia. Proces akceptácie svojej menšinovej sexuálnej orientácie sa nazýva coming out.

Jedinec si svoju skutočnú sexuálnu orientáciu vôbec nemusí uvedomovať alebo sa podľa svojej skutočnej sexuálnej orientácie vôbec nemusí správať. Ľudia s akoukoľvek sexuálnou orientáciou si tiež môžu zvoliť sexuálnu abstinenciu.

Sexuálna orientácia sa nesmie zamieňať so sexuálnou identitou a sexuálnym správaním.
Slnečnica (galaxia)

Galaxia **Slnečnica** (iné názvy: **Špirálová galaxia M63**, **Messier 63**, **Messierov objekt 63**, **M 63**, **NGC 5055**) je špirálová galaxia v súhvezdí Poľovné psy. Objavil ju Pierre Méchain v roku 1779. Galaxia Slnečnica vytvára spolu s Vírovou galaxiou a niekoľkými menšími galaxiami skupinu; takzvanú Skupinu M51.

## Iné projekty

Kategória:Špirálové galaxie
Kategória:Messierove objekty
Kategória:NGC objekty
Kategória:Súhvezdie Poľovné psy
Kategória:Astronomické objekty objavené v roku 1779
Malá činka

**Hmlovina Malá činka** (tiež známa ako **Planetárna hmlovina M76**, **Messierov objekt 76**, **NGC 650** alebo **NGC 651**) je planetárna hmlovina v súhvezdí Perzeus. Objavil ju Pierre Méchain v roku 1780.

## Všeobecné informácie
Hmlovina dostala dve NGC čísla, pretože sa predpokladalo, že ide o dvojitú hmlovinu s dvomi zložkami vo vzájomnom kontakte. NGC 651 je však len severná časť hmloviny nasledujúca južnú. Svojím výzorom pripomína Hmlovinu Činka v Líške. Uhlovo je asi o polovicu menšia a viac než dvakrát vzdialenejšia ako hmlovina Činka.

## Iné projekty

Kategória:Messierove objekty
Kategória:Planetárne hmloviny
Kategória:Súhvezdie Perzeus
Kategória:Infračervené zdroje
Kategória:Astronomické objekty objavené v roku 1780
Hlavná postupnosť

thumb|Hertzsprungov-Russellov diagram

**Hlavná postupnosť** Hertzsprung-Russellovho diagramu je krivka, okolo ktorej sa v diagrame nachádza väčšina hviezd. Hviezdy umiestnené na tomto páse sa nazývajú **hviezdy hlavnej postupnosti** alebo **trpasličie hviezdy**. Najchladnejšie trpaslíky sú červené trpaslíky. 

Táto línia je zdôrazňovaná, pretože tak spektrálny typ, ako aj svietivosť, závisia na hmotnosti hviezdy iba v nultom rade, ak spaľuje vodík – čím takmer všetky hviezdy trávia väčšinu svojho „aktívneho“ života.

Pri bližšom pohľade sa dá spozorovať, že hlavná postupnosť nie je presná čiara, ale že je trochu rozptýlená. Existuje veľa dôvodov pre túto neostrosť, najdôležitejším z nich je stále nespoľahlivosť pozorovaní, ktorá je ovplyvňovaná predovšetkým vzdialenosťou daných hviezd, ale na ktorú majú dopad aj nevysvetlené dvojhviezdy.

Dokonca aj dokonalé pozorovania by viedli k neostrej hlavnej postupnosti, pretože hmotnosť napokon nie je jedinou vlastnosťou hviezd. Chemické zloženie spojené so stupňom vývoja tiež mierne posúva hviezdu po hlavnej postupnosti, rovnako ako blízke spoločnice, rotácia alebo magnetické polia a ďalšie. V skutočnosti existujú hviezdy s veľmi nízkym obsahov kovov (podtrpaslíky), ktoré sa nachádzajú hneď pod hlavnou postupnosťou, aj keď spaľujú vodík, a takto vyznačujú dolnú hranicu neostrosti hlavnej postupnosti zásluhou chemického zloženia.

Astronómovia občas hovoria o hlavnej postupnosti nultej éry (alebo *zero*-*age* *main sequence,* ZAMS). Je to čiara vypočítaná počítačovými modelmi, kde sa nachádzajú hviezdy, keď začínajú vlastnú vodíkovú fúziu.

Hviezdy zvyčajne vstúpia na hlavnú postupnosť a vystúpia z nej v momente ich zrodu, resp. začiatku ich zániku.

Slnko je hviezda hlavnej postupnosti už asi 4,5 miliardy rokov a zostane ňou ďalších 4,5 miliardy rokov. Keď sa v jadre minú zásoby vodíka, zväčší sa a stane sa z neho červený obor.

## Údaje hlavnej postupnosti
Uvedená tabuľka uvádza typické hodnoty vlastností hviezdy hlavnej postupnosti. Hodnoty svietivosti, polomeru a hmotnosti sú v jednotkách Slnka. Skutočné hodnoty jednotlivých hviezd sa môžu meniť v rozmedzí 20-30%. Farby hviezdnych tried udávajú približnú reprezentáciu fotografickej farby hviezdy.

## Pozri aj
* Hviezda typu O hlavnej postupnosti
* Hviezda typu B hlavnej postupnosti
* Hviezda typu A hlavnej postupnosti
* Hviezda typu F hlavnej postupnosti
* Hviezda typu G hlavnej postupnosti
* Hviezda typu K hlavnej postupnosti
* Hviezda typu M hlavnej postupnosti

## Zdroj

Kategória:Hertzsprung-Russellova klasifikácia

Kategória:Vývoj hviezd
Woodstock (New York)

vpravo|náhľad|radnica vo Woodstocku

**Woodstock** je mesto ležiace v severnej časti štátu New York v USA. Podľa údajov z roku 2000 má 6 241 obyvateľov.

Mesto je známe hlavne tým, že podľa neho bol pomenovaný známy hudobný festival Woodstock, ktorý sa uskutočnil vo vzdialenosti niekoľko kilometrov od mesta na farme v mestečku Bethel.

## Iné projekty

## Externé odkazy
* oficiálna stránka mesta

Kategória:Mestá v New Yorku
Woodstock Music and Art Fair

**Woodstock Music and Art Fair**, skrátene **Woodstock** bol hudobný festival, ktorý sa konal od 15. do 18. augusta 1969 na poliach patriacich farme Maxa Yasgura pri mestečku Bethel v štáte New York, USA. Miesto konania festivalu sa nachádzalo asi 65 kilometrov od mesta Woodstock. Tento festival, ktorý bol propagovaný ako „Výstava Sviatku veku vodnára: 3 dni mieru a hudby“, alternatívne aj **Woodstock Rock Festival** (**Rockový festival vo Woodstocku**), nakoniec prilákal viac ako 460 000 návštevníkov. Napriek zamračenému počasiu a občasným dažďom, na pódiu festivalu vystúpilo tridsaťdva umelcov. Toto podujatie, ktoré sa stalo synonymom kontrakultúry 60. rokov, patrí medzi najväčšie hudobné festivaly uskutočnené v histórii populárnej hudby.

Festival sa stal všeobecne považovaný za kľúčový moment v histórii populárnej hudby, ako aj za určujúce podujatie pre Silent generation (1925 – 1945) a generáciu Baby boomerov (1946 – 1964). Význam podujatia umocnil viac ako trojhodinový dokumentárny film z roku 1970, ktorý režíroval Michael Wadleigh, sprievodný soundtrackový album a pieseň od Joni Mitchell, ktorá sa stala hitom hudobných skupín Crosby, Stills, Nash & Young a Matthews Southern Comfort. 

Po skončení festivalu boli na jeho 10., 20., 25., 30., 40. a 50. výročie konané festivaly, ktoré mali pripomínať jeho veľkoleposť a význam. V roku 2004 tento festival zaradil časopis ''Rolling Stone'' na 19. miesto svojho zoznamu „50 momentov, ktoré zmenili históriu rock and rollu“. V roku 2017 bolo miesto konania festivalu zaradené dofederálneho  amerického Národného registra historických miest (NRHP).

## Woodstock '69
* Joan Baezová
* Canned Heat
* Joe Cocker
* Creedence Clearwater Revival
* Crosby,Stills,& Nash
* The Grateful Dead
* Arlo Guthrie
* Tim Hardin
* Jimi Hendrix
* Jefferson Airplane
* Janis Joplin
* Melanie
* Mountain
* Quill
* Santana
* John Sebastian
* Sha-Na-Na
* Ravi Shankar
* Bert Sommer
* Ten Years After
* The Who
* Johnny Winter
* Neil Young 
* Blood, Sweat and Tears
* Sly and the Family Stone

## Galéria

Obrázok:Woodstock redmond hair.JPG|náhľad|180px|Dvaja hippies na festivale
Obrázok:Max Yasgurs Farm 2.JPG|náhľad|180px|Farma Maxa Yasgura
Obrázok:Woodstock redmond crowd.JPG|náhľad|180px|Piatok popoludní
Obrázok:Woodstock redmond stage.JPG|náhľad|180px|Dav zapĺňa prírodný amfiteáter s javiskom v spodnej časti
Obrázok:Woodstock redmond cocker.JPG|náhľad|180px|Joe Cocker
Obrázok:Woodstock redmond rain.JPG|náhľad|180px|Publikum čakajúce na koniec dažďa
Obrázok:Woodstock 8.JPG|náhľad|180px|Pamätná tabuľa osadená pri príležitosti 15 výročia festivalu


## Referencie

## Iné projekty

## Externé odkazy

* http://woodstock69.com/


Kategória:1969
Kategória:Hudobné festivaly
De Mairanova hmlovina

**De Mairanova hmlovina** (tiež známa ako **Messierov objekt 43** alebo **NGC 1982**) je oblasťou H II v súhvezdí Orión. Objavil ju Jean Jacques d’Ortous de Mairan pred rokom 1731. Je súčasťou Hmloviny Orión (M42), od ktorej ju oddeľuje pás prachu nazývaný "Rybia papuľa". 

M43 leží v tesnej blízkosti M42 a má tiež jej žiarivo červenú farbu. Severne od M43 sa nachádza reflexná hmlovina NGC 1977.

## Zdroj
*

## Iné projekty

Kategória:Messierove objekty
Kategória:NGC objekty
Kategória:Súhvezdie Orión
Kategória:Oblasti H II
Kategória:Astronomické objekty objavené v roku 1731
Jasličky (hviezdokopa)

**Jasličky** (iné názvy: **Messier 44, M 44, Messierov objekt 44, NGC 2632, Úľ, Včelí roj, Praesepe**) je otvorená hviezdokopa v súhvezdí Rak. Poznal ju už Aratus v roku 260 pred Kr. Od Zeme je vzdialená približne 577 svetelných rokov a je viditeľná voľným okom. Jej vek sa odhaduje na 730 miliónov rokov. 

Pri pohľade voľným okom sa javí ako rozmazaná hmlistá škvrna. Dobrý zrak rozlíši niekoľko jasnejších hviezd. V triédri alebo amatérskom ďalekohľade napočítame cez 50 hviezd. Najväčšie ďalekohľady zachytia cez 2300 hviezd, z ktorých jasnejšie majú asi 6 mag. Hviezd do siedmej magnitúdy je asi 11, do desiatej 80 a do sedemnástej je ich 350. Najjasnejšiu hviezdou je epsilon Cancri s jasnosťou 6,3 mag. Väčšina hviezd má žltú alebo oranžovú farbu. Mnohé z nich sú dvojhviezdy alebo viacnásobné hviezdy. Je to pomerne stará otvorená hviezdokopa. Jej vek určený pomocou HR-diagramu je približne 600 mil. rokov. Za tú dobu celkom stratila prach a plyn, z ktorého vznikla.

K hviezdám hviezdokopy patrí zákrytová premenná TX Cancri, niekoľko premenných hviezd typu delta Scuti a epsilon Cancri s výraznými spektrálnymi čiarami kovov.

Jej uhlový priemer je 1,5°, čo je trojnásobok priemeru Mesiaca. Skutočný priemer hviezdokopy je približne 13 svetelných rokov, spolu s výbežkami jej celkový priemer predstavuje takmer 40 svetelných rokov. Jej celková jasnosť je 3,7 mag, je od nás vzdialená 525 – 580 ly a približuje sa k nám rýchlosťou 33 km/s. Táto otvorená hviezdokopa sa pohybuje smerom k bodu, ktorý leží na rozhraní súhvezdí Orión a Jednorožec.

Po oboch stranách hviezdokopy Jasličky sú hviezdy delta a gama Cancri nazývané Oslíci (latinsky Asellus). Južný Oslík (Asellus Australis) je presne na ekliptike, takže ho Slnko raz za rok zakryje. Druhý Oslík (Asellus Borealis) nachádza na severnej strane hviezdokopy.

## Zdroj
* 

## Iné projekty

Kategória:Otvorené hviezdokopy
Kategória:Messierove objekty
Kategória:Súhvezdie Rak
Kategória:Astronomické objekty známe od staroveku
Progres 2

**Progres 2** je česká rocková skupina, ktorá pochádza z Brna. Vznikla v roku 1968 pod názvom **Progress Organization**. Od roku 1977 vystupuje pod názvom Progres 2.

Tvorili ju Zdeněk Kluka (bicie), Pavel Váně (spev, gitara), Jan Sochor (klávesové nástroje) a Emanuel Sideridis (basová gitara).

Premiéru mali v brnianskej Redute 3. apríla 1969.

V roku 1978 mal koncertnú premiéru *[[Dialog s vesmírem]]*, ktorý bol vôbec prvou rockovou operou v Česko-Slovensku. Album s rovnakým názvom vydalo hudobné vydavateľstvo Panton ako LP v roku 1980. Skladba *Planeta Hieronyma Bosche II.* z tohto albumu má zaujímavo vystavané gitarové sólo. Časť textu skladby mala kapela zakázané nahrať na album a tak bol nahradený tajomným mumlaním.
  
## Diskografia
* 1990 - *[[Otrava krve]]* - LP
* 1988 - *[[Změna!]]* - LP
* 1984 - *[[Mozek]]* - LP
* 1981 - *[[Třetí kniha džunglí]]* - LP
* 1980 - *[[Dialog s vesmírem]]* -LP
* 1975 - *[[Mauglí (album)|Mauglí]]* - LP 
* 1970 - *[[Barnodaj (album)|Barnodaj]]* - LP
* 1970 - *[[Klíč k poznání]]* - EP

## Kniha
* Petr Gratias, Pavel Váně - *V erbu Progres*, 2014, Jota ISBN 978-80-7462-540-4 

## Referencie


## Iné projekty

## Externé odkazy
* Oficiálna stránka


Kategória:České hudobné skupiny
Kategória:Hudobné skupiny z Brna
Slovo

**Slovo** môže byť:
* v jazykovede: jednotka jazyka nesúca význam, pozostávajúca z jednej alebo viacerých morfém, pozri slovo (lingvistika)
* v kresťanstve: skrátene Slovo Božie 
* v informatike: celočíselný údajový typ, zvyčajne rovný veľkosti najväčšieho registra procesora CPU alebo veľkosti pamäťového miesta schopného držať adresu najväčšieho adresovateľného miesta v pamäti.
* v teórii automatov: ľubovoľná konečná postupnosť symbolov z abecedy, pozri slovo (teória automatov)
* názov časopisov:
** politický časopis, pozri Slovo (týždenník)
** náboženský časopis, pozri Slovo (náboženský časopis)
** haličský mosovofilský časopis, ktorý sa venoval občiansko-politickým a literárnym témam vychádzajúci medzi rokmi 1861 až 1887, pozri Slovo (časopis, 1861 – 1887)
** týždenník predstavujúci tlačový orgán Ukrajinskej sociálno-demokratickej robotníckej strany vychádzajúci medzi rokmi 1907 až 1909, pozri Slovo (časopis, 1907 – 1909)
** periodikum predstavujúce tlačový orgán Ukrajinskej sociálno-demokratickej robotníckej strany vychádzajúce od 25.10.1915, pozri Slovo (časopis, 1915)
* vo filozofii: slovo (filozofia)
* vydavateľské tovarišstvo v Kyjeve existujúce v rokoch 19221926, pozri Slovo (1922 – 1926)
* film z roku 2022, pozri Slovo (film)
Ejnar Hertzsprung

**Ejnar Hertzsprung** (* 8. október 1873, Kodaň, Dánsko – † 21. október 1967, Roskilde) bol dánsky astronóm, chemik, člen dánskej a holandskej akadémie vied, riaditeľ observatória v Leidene. Spolu s Henrym Russellom vynašli Hertzsprung-Russellov diagram (1911).

Hoci bol vyštudovaný chemický inžinier, Hertzsprung spravil kariéru ako astronóm špecializujúci sa na fotografické pozorovania hviezd. V roku 1913 vypočítal vzdialenosť k Malému Magellanovmu mraku pomocou cefeíd, ktorá sa používa dodnes na meranie galaktických a medzigalaktických vzdialeností.

Pracujúc nezávisle, obaja, Hertzprung aj Russell, objavili graf, v ktorom je svietivosť hviezd zobrazená v závislosti na ich povrchovej teplote. Počas návštevy Spojených štátov v roku 1910, Schwarzschild, Hertzprungov priateľ a kolega, spoznal Russella, ktorý vo svojich výskumoch došiel k rovnakým záverom. Práca Hertzsprunga a Russella bola prvýkrát vydaná v grafickej forme v roku 1911 ako Hertzsprung-Russellov diagram. Dnes je diagram základnou časťou pozorovateľných dôkazov, ktorú musí teória vývoja hviezd vysvetliť.

Hertzsprungov katalóg hviezdnych farieb a svetelností z roku 1922 odhalil neprítomnosť jasných hviezd stredných farieb medzi postupnosťou obrov a hlavnou postupnosťou v H-R diagrame, dnes nazývanú Hertzsprungova medzera.

Objavil dve planétky: 1702 Kalahari (7. júl 1924) a 1627 Ivar (25. september 1929), ktorá patrí do skupiny Amor.

## Uznania
**Ceny**
* Zlatá medaila Kráľovskej astronomickej spoločnosti (Royal Astronomical Society – RAS) v roku 1929
* Bruce Medal (Medaila Catherine Bruceovej) v roku 1937.

**Pomenované po ňom**
* Hertzsprungov kráter na Mesiaci.
* planétka 1693 Hertzsprung.

## Externé odkazy

* Stránka o Bruceovej medaile  (v angličtine)
* Držitelia Bruceovej medaily: PASP 49 (1937) 65 (v angličtine)
* Držitelia zlatej medaily RAS: MNRAS 89 (1929) 404 (v angličtine)

### Nekrológy
* AN 290 (1968) 287 (jeden riadok, v nemčine)
* AN 291 (1969) 85 (v nemčine)
* JRASC 62 (1968) 137 (v angličtine)
* Obs 87 (1967) 298 (jeden riadok, v angličtine)
* PASP 79 (1967) 638 (jeden riadok, v angličtine)
* QJRAS 9 (1968) 337 (v angličtine)

Kategória:Dánski astronómovia
Kategória:Dánski chemici
Kategória:Objavitelia planétok
Kategória:Osobnosti z Kodane
Kategória:Držitelia Gold Medal of the Royal Astronomical Society
Čechomor

[náhľad|[Karel Holas a František Černý na koncerte]]
[náhľad|[Roman Lomtadze]]
[náhľad|[Michal Pavlík a František Černý]]
[náhľad|[Radek Pobořil, New York, 2006]]

**Čechomor** je česká hudobná skupina hrajúca české, moravské a slovenské ľudové piesne v rockovom aranžmáne.

## História
Skupina vznikla v roku 1988 ako folkové združenie s názvom Prvá Českomoravská nezávislá hudební společnost. Prvú zostavu tvorili Jiří Beránek (spev a husle), František Černý (spev a gitara), Jiří Michálek (harmonika) a Antonín Svoboda (husle). Prvý album Dověcnosti vyšiel na prelome rokov 1990 a 1991. V roku 1994 začala skupina pozvoľna prechádzať z akustického poňatia zvuku na elektrický. Do skupiny prišiel nový bubeník Martin Rychta a Michal Pavlík, ktorý v skupine stále pôsobí a bol oslovený aj huslista Karel Holas.

Skupina sa rozhodla pre skrátenie mena na *Českomoravská hudební společnost* a pod týmto názvom vydala v roku 1996 album Medzi horami.

V roku 2002 bol uvedený do kín film Rok ďábla režiséra Petra Zelenku, v ktorom účinkovali spolu s Jaromírom Nohavicom, Karlom Plíhalom a britským hudobníkom Jazom Colemanom. Film získal Českého leva za najlepšiu hudbu k filmu.

Jaz Coleman skupine produkoval v roku 2001 prelomový symfonický album Proměny.

Stálym hosťom skupiny je speváčka Lenka Dusilová.

## Súčasné zloženie
* František Černý
* Karel Holas
* Radek Pobořil
* Roman Lomtadze

## Diskografia
* 1991 – *[[Dověcnosti]]*
* 1996 – *[[Mezi horami]]*
* 2000 – *[[Čechomor (album)|Čechomor]]*
* 2001 – *[[Proměny]]*
* 2002 – *[[Rok ďábla (soundtrack)|Rok ďábla]]*
* 2002 – *[[Čechomor Live]]*
* 2003 – *[[Proměny tour 2003]]*
* 2004 – *[[Čechomor 1991-1996]]*
* 2005 – *[[Co sa stalo nové]]*
* 2006 – *[[Stalo sa živě]]* (CD aj DVD)
* 2007 – *[[Sváteční Čechomor]]*
* 2008 – *[[OST - Svatba na bitevním poli]]*
* 2008 – *[[Pověsti moravských hradů a zámků]]*
* 2009 – *[[Pověsti českých hradů a zámků]]*
* 2009 – *[[Pověsti slezských hradů a zámků]]*
* 2011 – *[[Místečko]]*

## Referencie

## Iné projekty

 
## Externé odkazy
* Oficiálny web skupiny


Kategória:České folkrockové hudobné skupiny
Kategória:Hudobné skupiny z Prahy
Kategória:Hudobné skupiny z 1988
Teória automatov

**Teória automatov** je časť informatiky zaoberajúca sa strojmi s konečným počtom stavov. Skúma ich matematickou reprezentáciou (automat, Turingov stroj).

Konečný automat je definovaný množinou stavov, počiatočným a konečným stavom, prechodovou funkciou a abecedou. Ku každému konečnému automatu existuje gramatika (vytvára slová). Gramatika je jednoznačne definovaná neterminálmi, terminálmi, pravidlami a počiatočným neterminálom. Automat sa dá zapísať tabuľkou, graficky alebo matematickou funkciou.
Príklad na gramatiku (napíše slovo abababab...)
* S→aB|ε (prázdna množina)
* B→bC|b
* C→aB

príklad na gramatiku (napíše nepárne číslo v binárnej sústave)
* S→1B|1
* B→0B|1B|1
Pirelli

**Pirelli & C. SpA** je nadnárodná spoločnosť sídliaca v Miláne, Taliansku.

V roku 1872 ju v Miláne založil Giovanni Battista Pirelli. Vo svojich začiatkoch sa zameriavala na gumu a odvodené procesy. Jej aktivity sa stále koncentrujú na výrobu pneumatík a káblov (pre energetiku a telekomunikácie).

V roku 2004 boli pneumatiky Pirelli použité pre Subaru a ďalších pretekárov vo World Rally Championship.

V 50. rokoch 20. storočia Alberto Pirelli schválil postavenie slávneho mrakodrapu v Miláne v oblasti, kde sa nachádzala prvá továreň v 19. storočí: pozri Pirellone.

## Referencie

## Iné projekty

## Externé odkazy
* Pirelli - Tyres and Cables & Systems
* Yahoo! - Pirelli & C. SpA Company Profile

Kategória:Podniky v Taliansku
Kategória:Výrobcovia pneumatík
Kategória:Organizácie založené v 1872
Michelin

right|thumb|Maskot Michelinu

**Michelin** (celý názov: "Manufacture Française des Pneumatiques Michelin", „Francúzska továreň na pneumatiky Michelin“) je francúzska spoločnosť zaoberajúca sa výrobou pneumatík sídliaca v Clermont-Ferrand vo francúzskom regióne Auvergne.

Známa je aj svojou sériou charakteristických zelených pozdĺžnych a podrobných cestovných sprievodcov a cestovných máp, svojím historickým emblémom Bibendum (po anglicky "Michelin Man") a hodnoteniami, ktoré udeľuje drahým reštauráciám ("Michelin stars").

## Iné projekty

## Externé odkazy
 
* Oficiálna stránka

Kategória:Výrobcovia pneumatík
Kategória:Podniky vo Francúzsku
Apple (rozlišovacia stránka)

**Apple** () môže znamenať:
* spoločnosť známa výrobou počítačov Macintosh, smartfónov iPhone a operačného systému macOS, pozri Apple
* prvá indická družica, pozri Apple (družica)
* sídlo v USA:
** Apple (Ohio)
** Apple (Oklahoma)

## Pozri aj
* Apple Corps – mediálna spoločnosť a hudobné vydavateľstvo The Beatles
* Apple Daily – denník vychádzajúci v Hongkongu
* Big Apple – prezývka mesta New York
Veľká koralová bariéra

náhľad|Satelitná snímka časti Veľkej koralovej bariéry
**Veľká koralová bariéra** (staršie *Veľká útesová bariéra*; nesprávne *Veľký koralový útes, Veľký bariérový útes*; po ) je najväčšia sústava koralových útesov a ostrovčekov na Zemi. Skladá sa z 2 900 individuálnych korálových útesov rôznych typov a 900 ostrovov a množstvo lagún. Toto územie pokrýva spolu viac ako 20 tisíc kilometrov štvorcových.

## Opis
Nachádza sa v Koralovom mori pri severovýchodnom pobreží Queenslandu v Austrálii. Je dlhá približne , široká 2 až 150 km a možno ju vidieť z vesmíru. Dĺžka útesu je približne rovnaká ako celé západné pobrežie USA. Od pobrežia je vzdialená väčšinou 8 – 180 km. 

## Ekológia
Súčasný korálový útes sa začal formovať pred 6 až 8 tisíc rokmi. Útes je skvelým príkladom biodiverzity a pretrvávajúcej ekologickej a biologickej evolúcie. Miestny ekosystém sa vyvíjal tisíce rokov. Veľké množstvo miestnej fauny a flóry je jedinečnej. Odhaduje sa, že tu žije viac ako 10 tisíc druhov, niektoré sú doteraz nepomenované. Tento koralový útes je najväčšia konštrukcia postavená živými tvormi.

Žije tu šesť druhov morských korytnačiek (*[[Chelonia mydas]], [[Natator depressus]], [[Lepidochelys livacea]], [[Eretmochelys imbricata]], [[Caretta caretta]], [[Dermochelys coriacea]]*), štrnásť druhov morských hadov, deväť pozemských hadov a 31 druhov jašterov. Z morských cicavcov je známy dugong morský, delfín čínsky a *[[Orcaella heinsohni]]*. Počas migrácie sa tu objavuje vráskavec dlhoplutvý a vráskavec minke.

Zaujímavým živočíchom sú tiež dugongy, alebo takzvané morské kravy.

## Postupný zánik
Od konca 19. storočia sa teplota vody zvyšuje, s čím je spojené tiež aj blednutie koralov. Koraly tak prichádzajú o symbiotické riasy, ktoré im zabezpečujú prirodzenú výživu, bez ktorej vymierajú. Ak by sa však situácia s globálnym otepľovaním zlepšila, koraly majú schopnosť regenerácie.https://ecni-to.sk/clanky/velka-koralova-bariera-a-jej-postupny-zanik/ 

V posledných rokoch však vedci zaznamenali prírastok koralov na dvoch tretinách plochy útesu. Ide o najväčší prírastok za posledných 40 rokov. https://www.cnbc.com/2022/08/04/great-barrier-reef-areas-show-highest-coral-cover-seen-in-36-years.html

## Ochrana
V roku 1975 tu vznikla na ploche  rezervácia The Great Barrier Reef Marine Park. V roku 1981 bola zaradená medzi biosférické rezervácie UNESCO. Nachádza sa tu aj viac ako 30 historických vrakov rovnako aj staré majáky. Obidve rezervácie nepokrývajú útesy v Torresovom prielive.

## Referencie

## Pozri aj
* Galapágy
* Národný park Komodo
* Península Valdés

## Iné projekty

Kategória:Lokality Svetového dedičstva v Austrálii
Kategória:Koralové útesy
Kategória:Koralové more
Kategória:Geografia Austrálie
Darwin

**Darwin** môže byť:

* človek:
** Charles Robert Darwin (18091882) – slávny prírodovedec a mysliteľ
** Erasmus Darwin (17311802) – Charlesov starý otec, on sám prírodovedec a doktor
** George Howard Darwin (18451912) – Charlesov syn. Astronóm a matematik
** Leonard Darwin (18501943) – Charlesov syn. Ekonóm, eugenik a politik
** Charles Galton Darwin (18871962) – Georgov syn. Matematik, fyzik a ugenik
** niektorí z ďalších členov rodiny Darwinových–Wedgwoodových 
* geografická lokalita:
** mesto:
*** Darwin (Austrália)
*** Darwin (Falklandy)
*** Darwin (Minnesota)
*** Darwin (Kalifornia)
*** Darwin (Ohio)
** iné:
*** ekvádorský ostrov patriaci do súostrovia Galapágy, pozri Darwin (ostrov)
*** Západná Tasmánia, pozri Darwin (Tasmánia)
*** kráter po dopade meteoritu v západnej Tasmánii, pozri Darwin (kráter)
*** sopka na Galapágoch, pozri Darwin (sopka)
*** pohorie v Antarktíde, pozri Pohorie Darwin
*vec:
** operačný systém používaný v Mac OS X, pozri Darwin (operačný systém)
** satelitový projekt vytvorený Európskym vesmírnym inštitútom na hľadanie planét podobných Zemi, pozri Darwin (ESA)
** vymyslený člen filmového štábu (delfín) v televíznom seriáli SeaQuest DSV, pozri Darwin (delfín)

## Pozri aj
* Mount Darwin
* Darwin College
Staroslovenčina (19. storočie)

[náhľad|Úvodná strana diela ''Prawopis slowenský s krátkou mluwnicí'' [Andrej Ľudovít Radlinský|Andreja Radlinského]]

**Staroslovenčina** bola adaptovaná čeština s niektorými znakmi slovenčiny, ktorú na radu Jána Kollára zaviedla Viedeň na území Slovenska roku 1849 ako úradný jazyk do nižších zložiek verejnej správy, súdnictva a školstva (vyučovací jazyk na ľudových a čiastočne stredných školách) ako odmenu Slovákom za pomoc Viedni pri porážke Maďarov v revolúcii 18481849. Jazyk sa neujal pre svoju umelosť, nezrozumiteľnosť pre Slovákov a nerešpektovanie slovenského jazykového stavu.

Jej jazykovú príručku vypracoval Andrej Radlinský pod názvom *Prawopis slowenský s krátkou mluwnicí* (1850). Oficiálne sa jazyk používal do roku 1859, ale prakticky sa prestal používať po Hattalovej kodifikácii roku 1852 (hodžovsko-hattalovská jazyková reforma).

## Špecifiká
Základnými znakmi, ktorými sa od češtiny používanej v českých krajinách líšila, boli:
* predpona *naj*- namiesto *nej*-
* prípona -*stwo* namiesto -*stwí*
* *čo* namiesto *co*
* prípona -*ný* namiesto -*ní* v tvaroch prídavných mien typu *cirkewný/cirkewní*
* slovenská infinitívna podoba -*ť* oproti českej podobe -*ti*
* slovenské zakončenie substantív mäkkou spoluhláskou (*hosť, oheň* oproti českému *host, ohen*)
* *l*-ové particípiá majú vkladné -*e*- *(nésel)* a toto vkladné -*e*- je aj v nominatíve singuláru maskulín typu *brater*
* v genitíve plurálu maskulín je koncovka -*úv (pánúv)*
* v pozícii českej dvojhlásky *ou* je dlhé *ú* *(úřad, súdce)*, okrem inštrumentálu singuláru feminín *(sestrou)*
* pri slovesách je v 3. osobe plurálu -*ú*

## Ukážka

## Literatúra
* 
* 

Kategória:Dejiny slovenčiny
Traffic – Nadvláda gangov

***Traffic – Nadvláda gangov*** je film režiséra Stevena Soderbergha z roku 2000 ocenený Oscarom za réžiu, scenár, strih a vedľajšiu úlohu pre Benicia del Tora (policajt Javier Rodriquez).

## Externé odkazy
* 
* 

Kategória:Filmy USA
Kategória:Filmy podľa názvu
Kategória:Filmy z 2000
Desperado

:*Desperado je aj názov druhého albumu skupiny [[The Eagles]].*

***Desperado*** je film amerického režiséra hispánseho pôvodu Roberta Rodrigueza z roku 1995 v hlavných úlohach s Antoniom Banderasom ako El Mariachi a Salmou Hayek ako kráskou Caroline. Je to príbeh osamelého muzikanta, ktorý sa chce pomstiť miestnému drogovému bossovi za smrť svojej milej.

Predchodcom filmu bol El Mariachi, poloamatérska Rodriguezova snímka, vyrobená za sedemtisíc dolárov a pokračovaním bol film "Vtedy v Mexiku", ktorý vyšiel pár rokov nato. Tieto tri filmy tvoria "Mexickú trilógiu".

Dvere do filmového sveta otvorila Rodriguezovi spoločnosť Columbia Pictures. Táto zaradila do svojej distribucii El Mariachiho, ktorý kritika hodnotila ako štýlovo čistý a diváci sa na ňom dobre bavili. Po tomto úspechu nasledoval slávny Desperado nakrútený s rozpočtom sedem miliónov dolárov.

 

## Externé odkazy
* 
* 
* Desperado na filmklub.sk 

Kategória:Filmy z 1995
Kategória:Filmy podľa názvu
Kategória:Filmy USA
Nula

**Nula** môže byť:
* reálne číslo, pozri 0 (číslo)
* číslica, pozri 0 (číslica)
* neutrálny prvok aditívnej operácie v okruhoch, pozri neutrálny prvok
Robert Rodriguez

**Robert Anthony Rodríguez** (* 20. jún 1968, San Antonio, Texas, USA) je americký filmár a hudobník. Veľa svojich filmov natáča a produkuje v Mexiku a rodnom Texase.

Rodriguez v roku 1992 režíroval film *El Mariachi*, ktorý bol komerčne úspešný a zarobil 2 milióny dolárov s rozpočtom len 7000 dolárov. Film mal dve pokračovania: *[[Desperado]]* a *Vtedy v Mexiku* *(Once Upon a Time in Mexico).* V roku 1996 režíroval film *Od súmraku do úsvitu* *(From Dusk Till Dawn)* a vytvoril jeho rovnomennú televíznu adaptáciu (2014 – súčasnosť). Rodriguez spolu-režíroval krimi thriller, ''Sin City'' (adaptovaný podľa rovnomennej komiksovej série) a jeho pokračovanie, *Sin City: A Dame to Kill For*. Tiež režíroval filmy *Spy Kids*, *Fakulta (The Faculty)*, ako aj *Dobrodružstvá na planéte detí (The Adventures of Sharkboy and Lavagirl in 3-D)*, *Grindhouse: Planéta Teror (Planet Terror) a Machete.*

Je priateľ častého spolupracovníka a filmára Quentina Tarantina, ktorý založil produkčnú spoločnosť A Band Apart. Rodriguez bol istý čas tiež jej členom. V decembri 2013 Rodriguez spustil svoj vlastný káblový kanál s názvom El Rey.

## Vybraná filmografia
* *[[El Mariachi]]* (1992)
* *[[Roadracers]]* (1994)
* *[[Desperado]]* (1995)
* *Štyri izby* *([[Four Rooms]])* (1995)
* *Od súmraku do úsvitu ([[From Dusk till Dawn]])* (1996)
* *Fakulta* *([[The Faculty]])* (1998)
* *[[Spy Kids]]* (2001)
* *Dvaja pátrači: Spy Kids 2* *([[Spy Kids 2: The Island of Lost Dreams]])* (2002)
* *Dvaja pátrači 3-D: Game Over* *([[Spy Kids 3-D: Game Over]])* (2003)
* *Vtedy v Mexiku ([[Once Upon a Time in Mexico]])* (2003)
* *Dobrodružstvá na planéte detí ([[The Adventures of Sharkboy and Lavagirl in 3-D]])* (2005)
* *[[Sin City – mesto hriechu|Sin City]]* (2005)
* *Grindhouse: Planéta Teror ([[Planet Terror]])* (2007)
* *Krpci ()* (2009)
* *[[Machete (film)|Machete]]* (2010)
* *Spy Kids 4D: Stroj času ([[Spy Kids: All the Time in the World]])* (2011)
* *Machete zabíja ([[Machete Kills]])* (2013)
* *Sin City 2 ([[Sin City: A Dame to Kill For]])* (2014)

## Iné projekty

## Externé odkazy
* 
* Robert Rodriguez na filmklub.sk  

## Zdroj

Kategória:Filmoví režiséri USA
Kategória:Osobnosti zo San Antonia (Texas)
Zoznam vládcov Chetitov

*Všetky roky sa rozumejú pred Kr.*

* Kuššaru Anittaš 1800
* Tutchalijaš I.
* Pašurrumaš
* Papachtilmach
* Tabarnaš I. 1670 
* Chattušiliš I. 1650 
* Muršiliš I.
* Chantiliš 1593
* Zidantaš
* Zidantaš 1545 
* Telipinuš 15201490
* Alluvamniš
* Tutchalijaš II. 1460
* Chattušiliš II.
* Tutchalijaš III.14001385
* Arnuvandiš II. 
* Šuppiluliumaš I. 1375 
* Muršiliš II.
* Muvatalliš 12951272
* Chattušliš III.
* Tutchalijaš IV. 12601230
* Arnuvandaš IV. 12301200
* Šuppiluliumaš II. 1200

Odlišné zoznamy chetitských vládcov možno nájsť v anglickej a nemeckej wikipédii.


Chetiti